Ladies Lunch at Oep ve Koep Bistro – networking for PPP | Paternoster Peoples' Partnership
Ladies Lunch at Oep ve Koep Bistro – networking for PPP
December 9, 2013 UncategorizedCape Town Studio Apartment
n Tipiese weskus dag in Paternoster – ‘n blou- blou Atlantiese oseaan en n stormsterk suid-ooste wind is die agtergrond vir n netwerk- middagete vir 39 vroue van die Paternoster gemeenskap.
Die onthaal area van Sonkwas Blue akkommodasie met n pragtige uitsig oor Bekbaai see was die betemming vir die dag. Die vroue is deur Toni Shina, the Backpack, Mario van Niekerk van GCU en Sanita van der Merwe (Paternoster Peoples’ Partnership, toegespreek – die onderwerp was verantwoordelike toerisme en hoe ‘n gemeenskapsprojek daarby inskakel.
Die gaste was getrakteer op n tipiese degustation spyskaart ,voorgesit deur chef Kobus van der Merwe van Oep ve Koep Bistro .
Daar was heerlik weggelê aan die kos en almal het entoesiasties saamgesels veral na Mario van Niekerk- voormalige Americans bende lid vir ons toegelig het oor sy gemeenskapsprojek in Heideveld. Hy praat uit ondervinding en lê klem op die feit dat almal bereik moet word- ook die sg gangster. Daar is geen keuse meer vir inwoners nie- almal moet betrokke raak. Waar toerisme groei, neem bendes en verwante bedrywighede toe . Die enigste manier om misdaad te beveg is om armoede te beveg en mense toe te rus met vaardighede en hul sodoende te bemagtig.
Toni Shina gee wenke oor internet bemarking en kondig met groot genoegdoening die nuwe internet portaal aan vir Paternoster gemeenskapsprojek. Vriende van Paternoster Peoples’ Partnership projek kan gelys word op die blad en kan n Goud,Brons, of Platinum vriend word. Die gemeenskapsprojek baat daarby en wedersydse verkeer verseker effektiewe bemarking vir alle partye in Paternoster.. Die voordele van die bemarking van ‘n Fair trade’ bestemming word uitgelig. Ons hoor wat is “voluntourism” , “Fair trade”, en “Conscious capitalism”.
Paternoster het die moontlikheid om n bestemming by uitstek te word mits ons die sosiaal maatskaplike omstandighede van die vissersdorpie se inwoners kan verbeter.
Wêreldwyd kies toeriste meer en meer bestemmings waar gemeenskapsprojekte gevestig is en waar die plaaslike gemeenskap voordeel trek uit die ontwikkeling.
Sanita van der Merwe wat reeds in 2011 reeds met die projek begin het,het die haalbaarheid van die droom om n vaardigheids akademie op die been te bring uitgelig. Sy het aangehaal uit ander suksesvolle gemeenskapsprojekte. Die kinders wat sedert 2011 betrokke is by die projek het bewys dat die model suksesvol kan wees.Belangrike kopskuiwe het plaasgevind en die kinders is ywerig om verder by die akademie betrokke te wees. Die oogmerk moet wees dat soveel moontlik van Paternoster se jongmense kursusse kan doen by die akademie. Die vrouens van Paternoster is baie entoesiasties uiteen en dit blyk dat oud en jonk so iets in Paternoster sal verwelkom.
Paternoster het baie talentvolle toegeruste inwoners en 25 vrywilligers het na die byeenkoms hulp aangebied!
Ons gee graag erkenning aan diegene wat reeds ander projekte in Paternoster suksesvol aangepak het en ons sal graag daaroor wil skryf op ons blog.
Laat weet vir ons – al die blootstelling saam ,plaas Patenoster net een tree voor wanneer dit kom by bemarking in die wereld toersime mark.
PPP sien uit na n blink toekoms. Baie groot dankie aan ons donateurs!
Aangeheg is n spreadsheet met volunteers.
Kyk uit vir die geldblikkies by die restaurante en winkels in Paternoster waar ons logo adverteer word en waar u bydraes kan maak!
Lewarn Benade hou n Kersboom geselligheid op 18 Desember vir die kinders van die gemeenskap en Renee Gerber het emmers vol lekkers vir die geleentheid verpak.
Dankie aan almal wat n verskil help maak!
← Local newspaper article 7 Nov 2013 in the Weslander	Ladies Lunch – networking for PPP →